NEET અને IIT-JEEની દેશભરમાં લેવાતી પરીક્ષાઓ વર્ષમાં બેવાર લેવામાં આવશે અને પરીક્ષા સંપૂર્ણપણે ઓનલાઈન લેવાશે તેવી જાહેરાત કેન્દ્રના માનવ સંસાધન મંત્રાલય પ્રધાન પ્રકાશ જાવડેકરે કરી છે. તે જાહેરાતને દસેક દિવસ થવા આવ્યાં છે ત્યારે હવે તેના ફાયદા ગેરફાયદાનું મૂલ્યાંકન થવા લાગ્યું છે. મોટાભાગના લોકોએ આ નિર્ણયને આવકાર્યો છે. જાહેરાત થઈ તે સાથે જ તરત તેને વધાવી લેવાયો હતો. વિદ્યાર્થીઓ માટે મોટી રાહત છે અને એક તક ચૂકી જનારને બીજી તક મળશે તે વાતને સૌએ આવકારી હતી.